শিক্ষার্থী ও অভিভাবকদের পছন্দ রাজধানীর নামিদামি কলেজ। ওই সব কলেজে ভর্তি হতে মরিয়া হয়ে চেষ্টা চালায় শিক্ষার্থীরা। এসএসসিতে জিপিএ ৫ পাওয়া শিক্ষার্থীদের ভর্তি সীমাবদ্ধ থাকে কয়েকটি কলেজ ঘিরেই। কিন্তু দেখা যায়, নামিদামি কলেজে গিয়ে ভর্তি হয়ে এইচএসসিতে জিপিএ ৫ পাচ্ছে না অনেক শিক্ষার্থী। আবার নামডাক খুব একটা নেই এসব কলেজে ভর্তি হয়ে এসএসসিতে জিপিএ ৫ না পাওয়া অনেকে এইচএসসিতে ঠিকই জিপিএ ৫ পেয়ে যায়। পরবর্তী সময়ে উচ্চশিক্ষায় ভালো প্রতিষ্ঠানে ভর্তির ক্ষেত্রেও আধিক্য থাকে অপেক্ষাকৃত ছোট কলেজ থেকে পাস করা শিক্ষার্থীদেরই।